
IF 2009 – 021018/18.11.2009
REFERAT

Prin Programul Operaţional „Dezvoltarea Capacităţii Administrative”, Cererea de proiecte nr. 5/2009, pentru Axa prioritară 1 „Îmbunătăţiri de structură şi proces ale managementului ciclului de politici publice”, Domeniul major de intervenţie 1.3 „Îmbunătăţirea eficacităţii organizaţionale”, Operaţiunea „Module de pregătire în domenii ca achiziţiile publice, ECDL, limbi străine, dezvoltarea de proiecte, licitarea şi managementul proiectelor, etc.” se  propun proiecte, la care se pot depune cereri şi de către autorităţile administraţiei publice locale, durata de derulare a proiectelor fiind între 6 luni şi 18 luni, iar valoarea proiectelor cuprinsă între minim 400.000 lei şi maxim 1.200.000 lei.

Valoarea finanţării nerambursabile acordate din Fondul Social European este de maxim 98% din totalul cheltuielilor eligibile, solicitantul trebuind să contribuie cu un procent de 2% din valoarea proiectului, plus cheltuielile neeligibile. 

Acest proiect îşi propune ca obiectiv general -  Dezvoltarea capacităţii administrative a Direcţiei Fiscale a Municipiului Timişoara în scopul eficientizării activităţilor instituţiei şi implicit a serviciilor oferite cetăţenilor şi instituţiilor cu care Direcţia Fiscală a Municipiului Timişoara are legături, iar pentru atingerea scopului propus – Pregătirea profesională a 170 de angajţi din Direcţia Fiscala a Municipiului Timişoara, în  conformitate cu obiectivele, sarcinile şi activităţile instituţiei, în vederea implementării cunoştinţelor dobândite în relaţiile inter şi intrainstituţionale a unei mai bune desfasurări a activităţii şi a satisfacerii cerinţelor cetăţenilor, propunem  depunerea cererii de finanţare pentru Proiectul „DIRECȚIA FISCALǍ A MUNICIPIULUI TIMIȘOARA INVESTEȘTE ȊN OAMENI, ȊN FOLOSUL CETǍȚENILOR”.

Se estimează că valoarea  cererii de finanţare a proiectului este de 530.033,00 lei fără TVA, astfel încât, cofinanţarea de la Bugetul Local a contribuţiei financiare proprii de minim 2% din valoarea eligibilă a proiectului este de 10.600,66 lei, la care se adaugă T.V.A. in suma de 90.681,77 lei.
Propunem în acest sens:
1. Aprobarea demarării Proiectului „DIRECȚIA FISCALǍ A MUNICIPIULUI TIMIȘOARA INVESTEȘTE ȊN OAMENI, ȊN FOLOSUL CETǍȚENILOR” din cadrul Programului Operaţional „Dezvoltarea Capacităţii Administrative” în valoare totală de 530.033 lei la care se adaugă T.V.A. în sumă de 90.681, 77 lei.

2. Aprobarea  includerii în bugetul Direcţiei Fiscale a Municipiului Timişoara a sumelor reprezentând obligaţiile financiare privind implementarea proiectului (urmând ca, pentru cheltuielile eligibile efectuate în cadrul proiectului să se formuleze cereri de rambursare) precum şi aprobarea cofinanţării de la Bugetul Local a contribuţiei financiare proprii de  minim 2% din valoarea eligibilă a proiectului  - de 10.600,66 lei, la care se adaugă T.V.A. în suma de 90.681,77 lei.
3. Împuternicirea directorului executiv al Directiei Fiscala a Municipiului Timisoara, domnul economist BODO ADRIAN, pentru semnarea tuturor documentelor necesare depunerii si derularii proiectului „DIRECȚIA FISCALǍ A MUNICIPIULUI TIMIȘOARA INVESTEȘTE ȊN OAMENI, ȊN FOLOSUL CETǍȚENILOR”     

